**ՍՆՆԴԱՄԹԵՐՔԻ ԱՆՎՏԱՆԳՈՒԹՅԱՆ ՏԵՍՉԱԿԱՆ ՄԱՐՄՆԻ ՍԱՀՄԱՆԱՅԻՆ ՀՍԿԻՉ ԿԵՏԵՐԻ ՀԱՄԱԿԱՐԳՄԱՆ ԲԱԺՆՈՒՄ ՓՈՐՁԱԳԵՏ ՆԵՐԳՐԱՎԵԼՈՒ ՄԱՍԻՆ**

**Ծրագրով նախատեսված աշխատանքների համառոտ նկարագիրը**

Փորձագետն իրեն հանձնարարված ոլորտում իրականացնում է՝

1. Հայաստանի Հանրապետություն **սննդամթերք ներմուծող տնտեսավարող սուբյեկտներից լաբորատոր փորձաքննության վճարների հավաքագրման աշխատանքները և հետևում Հայաստանի Հանրապետության սննդամթերքի անվտանգության տեսչական մարմնի ենթահսկման բեռներ ներմուծող տնտեսվարող սուբյեկտների կողմից իրենց ֆինանսական պարտավորությունների ժամանակին կատարման աշխատանքներին, անհրաժեշտության դեպքում խորհրդատվություն տրամադրում նրանց՝ ներկայացնելով պարտավորությունների գոյացման հիմքերն, ուսումնասիրում է անասնաբուժական հսկման ենթակա բեռների ներմուծման նախնական թույլտվությունների հայտերը, որոնում հայտերի մեջ առկա ընկերություններին Հայաստանի Հանրապետության տարածք ներմուծվող անասնաբուժական հսկման ենթակա բեռների արտադրությունը, վերամշակումն ու (կամ) պահպանումն իրականացնող կազմակերպությունների և անձանց ռեեստրում և արդյունքների մասին տեղեկացնում Հայաստանի Հանրապետության սննդամթերքի անվտանգության տեսչական մարմնի սահմանային հսկիչ կետերի համակարգման բաժնի պետին։**

**Փորձագետին նախատեսվում է ներգրավել՝ պայմանագիր կնքելու օրվանից վեց ամիս ժամկետով։**

**Փորձագետներին ներկայացվող պահանջները**

* բարձրագույն կրթություն,
* գործառույթների իրականացման համար անհրաժեշտ գիտելիքներ,
* առնվազն տասը տարվա հանրային ծառայության աշխատանքային ստաժ,
* համակարգչով և ժամանակակից այլ տեխնիկական միջոցներով աշխատելու ունակություն,
* **Հայաստանի Հանրապետության Սննդամթերքի անվտանգության մասին, Սննդամթերքի անվտանգության պետական վերահսկողության մասին օրենքների, Մաքսային միության հանձնաժողովի 2010 թվականի հունիսի 18-ի «Մաքսային միությունում անասնաբուժասանիտարական միջոցների կիրառման մասին» թիվ 317, Հայաստանի Հանրապետության կառավարության 2010 թվականի հոկտեմբերի 21-ի թիվ 1442-Ն, Հայաստանի Հանրապետության կառավարության 2013 թվականի փետրվարի 21-ի թիվ 218-Ն որոշումների, ինչպես նաև Հայաստանի Հանրապետության և Եվրասիական տնտեսական միության սահմանային պետական վերահսկողության բնագավառը կարգավորող օրենսդրության իմացություն։**

**Փորձագետի պարտականությունները**

Բարեխղճորեն կատարել պայմանագրով ստանձնած աշխատանքները, պահպանել տեսչական մարմնի ներքին կարգապահական կանոնները, աշխատանքային կարգապահությունը, աշխատանքի պաշտպանության և անվտանգության ապահովման միջոցները, իրականացնել աշխատանքային օրենսդրությամբ, «Հանրային ծառայության մասին» ՀՀ օրենքով և պայմանագրով իրեն վերապահված պարտականությունները:

**Ընտրություն կատարելու եղանակը` դիմում ներկայացրած քաղաքացիների փաստաթղթերի ուսումնասիրություն:**

**Փաստաթղթերի ներկայացման վերջնաժամկետն է` 2022 թվականի նոյեմբերի 2-ը։**

Չի թույլատրվում պայմանագիր կնքել, եթե տվյալ անձը պաշտոնից ազատվել կամ տվյալ անձի ծառայությունը վերջին մեկ տարվա ընթացքում դադարեցվել է կարգապահական տույժ կիառելու, օրենքով սահմանված փորձաշրջանը չանցնելու, օրենքի խախտմամբ պաշտոնի նշանակվելու, «Հանրային ծառայության մասին» Հայաստանի Հանրապետության օրենքով սահմանված անհամատեղելիության պահանջները չպահպանելու, Հայաստանի Հանրապետության քաղաքացիությունը դադարեցնելու, ուժի մեջ մտած՝ նրա նկատմամբ կայացված մեղադրական դատավճռի դեպքերում, բացառությամբ այն դեպքերի, երբ նշանակվել է տուգանք, ինչպես նաև երկու տարի անընդմեջ իր մեղքով վերապատրաստման անհատական ծրագրով հաստատված կրեդիտները չստանալու դեպքում:

Դիմող ՀՀ քաղաքացիները Հայաստանի Հանրապետության սննդամթերքի անվտանգության տեսչական մարմին (ք. Երևան, Կոմիտասի պող., 49/2) պետք է ներկայացնեն հետևյալ փաստաթղթերը`

1. գրավոր դիմում (ձևը լրացվում է փաստաթղթերը ներկայացնելիս),
2. անձնագրի և հանրային ծառայության համարանիշը հավաստող փաստաթղթերի պատճենները,
3. կրթությունը հավաստող պետական նմուշի փաստաթղթի (փաստաթղթերի) պատճենը (պատճենները),
4. արական սեռի անձինք նաև զինվորական գրքույկի կամ դրան փոխարինող ժամանակավոր զորակոչային տեղամասին կցագրման վկայականի պատճենը՝ բնօրինակի հետ միասին, կամ համապատասխան տեղեկանք,
5. մեկ լուսանկար 3x4 սմ չափսի,
6. համառոտ CV:

**ՀՀ քաղաքացին փաստաթղթերը հանձնում է անձամբ՝ ներկայացնելով անձնագիր կամ ուղարկում է snund@ssfs.am էլեկտրոնային հասցեին՝ կայքից ներբեռնելով դիմումի ձևը:**

**Փաստաթղթերն ընդունվում են ամեն օր՝ ժամը 9:30-ից մինչև 12:30, բացի շաբաթ և կիրակի օրերից:**

**Լրացուցիչ տեղեկություններ ստանալու համար կարող են դիմել Տեսչական մարմին /ք.Երևան, Կոմիտասի պողոտա 49/2, հեռ. 012-40-40-40/ ներքին համար՝ 186/:**